open-index/open-wikipedia-markdown huggingface dataset:
पोश्टर गर्ल

**पोश्टर गर्ल** हा २०१६ मध्ये प्रदर्शित झालेला मराठी चित्रपट असून समीर पाटील यांनी याचे दिग्दर्शन केले आहे. या चित्रपटाची कथा ही हेमंत ढोमे यांची असून याची निर्मिती चलो फिल्म बनाये आणि वायकोम १८ मोशन पिक्चर्स यांनी मिळून केली आहे. या चित्रपटात सोनाली कुलकर्णी, जितेंद्र जोशी, अनिकेत विश्वासराव, संदीप फाटक , अक्षय टांकसाळे, सिद्धार्थ मेनन , हृषीकेश जोशी यांच्या प्रमुख भूमिका असून हा चित्रपट १२ फेब्रुवारी २०१६ या दिवशी सर्वत्र प्रदर्शित झाला.

## प्रमुख भूमिका
* रुपाली म्हणून सोनाली कुलकर्णी
* उपसरपंच भारतराव झेंडे म्हणून जितेंद्र जोशी
* बजरंग दूधभाते म्हणून अनिकेत विश्वासराव
* सुरेश यडगावकर पाटील म्हणून संदीप फाटक 
* रमेश यडगावकर पाटील म्हणून अक्षय टांकसाळे
* अर्जुन कलाल म्हणून सिद्धार्थ मेनन
* सुरज म्हणून हेमंत ढोमे 
* किसनराव थोरात म्हणून हृषीकेश जोशी
* बजरंगचे वडील म्हणून आनंद इंगळे
* अर्जुनचे वडील म्हणून वैभव मांगले 

## कहाणी
ही कथा महाराष्ट्रातील 'टेकावडे' नावाच्या एका काल्पनिक गावाची आहे. या गावात स्त्रीभ्रूणहत्येचे प्रमाण इतके जास्त असते की, गेल्या १५-२० वर्षांत तिथे एकही मुलगी जन्माला आलेली नसते किंवा जगू दिली जात नाही. गावात उपवर मुलीच नसल्यामुळे तरुण मुलांच्या लग्नाचा गंभीर प्रश्न निर्माण होतो. शेजारच्या गावातील लोकही आपल्या मुली या गावात द्यायला तयार नसतात. अशा परिस्थितीत, रुपाली (सोनाली मनोहर कुलकर्णी) नावाची एक सुंदर आणि हुशार मुलगी गावात येते. तिला पाहताच गावातील पाच मुख्य उमेदवार तिच्याशी लग्न करण्यासाठी धडपड करू लागतात. रुपाली या पाच जणांपैकी एकाची निवड करण्यासाठी त्यांना काही अटी घालते. या अटींच्या माध्यमातून ती गावातील सामाजिक प्रश्न, शेती आणि व्यसनाधीनता यांसारख्या मुद्द्यांकडे त्यांचे लक्ष वेधते.

## गाणी
## संदर्भ आणि नोंदी 
वर्ग:लाल दुवे असणारे लेख
डॉ. बी.आर. आंबेडकर विद्यापीठ दिल्ली

**डॉ. बी.आर. आंबेडकर विद्यापीठ दिल्ली** (संक्षिप्तमध्ये: एयूडी; जूने नाव: **भारतरत्न डॉ. बी.आर. आंबेडकर विद्यापीठ**) हे दिल्लीतील एक विद्यापीठ आहे. या विद्यापीठाची स्थापना दिल्ली विधानसभेच्या एका अधिनियमाद्वारे दिल्ली सरकारने केली. या विद्यापीठाचे ऑगस्ट २००८ मध्ये कामकाज सुरू झाले. हे एक एकात्मिक गैर-संबद्ध विद्यापीठ आहे ज्याचा मुख्य उपक्रम पदवीपूर्व आणि पदव्युत्तर अभ्यासक्रमांवरील असून मानवीय आणि सामाजिक विज्ञान या विषयावरील संशोधन आहे. याला दिल्लीच्या एनसीटीच्या राज्य सरकारद्वारे पूर्णपणे वित्तपुरवठा केला जातो. हे विद्यापीठ आता केंद्र सरकारचे सहाय्य मिळविण्यासाठी पात्र ठरले आहे. हे विद्यापीठ राष्ट्रीय मूल्यांकन आणि मान्यता परिषदेने 'अ' श्रेणीबद्ध केले गेले आहे.

## हे सुद्धा पहा 
* डॉ. बाबासाहेब आंबेडकर संबंधित लेखांची सूची
* डॉ. बाबासाहेब आंबेडकर यांच्या नावावर असलेल्या गोष्टींची यादी
## संदर्भ आणि नोंदी 
वर्ग:दिल्लीतील विद्यापीठे
वर्ग:डॉ. बाबासाहेब आंबेडकर यांच्या नावे असलेल्या गोष्टी
वर्ग:शिक्षणसंस्था
भातांगळी

**भातांगळी** हे लातूर जिल्ह्यातील मांजराया नदीच्या काठावरील एक गाव आहे. तालुका व जिल्हा मुख्यालयापासून हे गाव १२ कि मी अंतरावर लातूर - नांदेड या राज्य मार्गावर आहे. मांजरा, रेणा नदी, व गोणा नदी या तीन नद्यांच्या संगमावर वसलेला संगमेश्वर हे भातांगळी या गावाचे ग्रामदैवत आहे. या गावात कुठल्याही मंदिरावर कळस नाही.

## लोकसंख्या
जनगणना २०११ प्रमाणे भातांगळी गावाचे क्षेत्रफळ १७९८ हेक्टर आहे. गावात एकूण ७४३ निवासी घरे असून गावाची एकूण लोकसंख्या ४०८४ इतकी आहे. तिच्यापैकी २०७१ पुरुष तर २०१३ स्त्रिया आहेत. गावातील अनुसूचित जातीचे लोक ५१३ तर अनुसूचित जमातीचे लोक २४२ आहेत.  गावात  २४८३ लोक साक्षर असून, ही साक्षरता ६४ टक्के होते.

## स्वातंत्र्यलढ्यातील योगदान
भातांगळी गाव हे हैद्राबाद संस्थानात होते. हैद्राबादच्या मुक्तिसंग्रामात गावातील लोकांनी भाग घेतला. गावातील श्री प्रभुप्पा संभाजी डिघोळे हे स्वातंत्र्यसैनिक आहेत.

## शाळा / महाविद्यालये
गावात एकूण चार शाळा आहेत.  पैकी एक प्राथमिक व एक माध्यमिक अशा दोन जिल्हा परिषदेच्या आहेत.  गावात मातृभूमी विद्यालय ही खासगी माध्यमिक शाळा व  एक इंग्रजी माध्यमाची पूर्व प्राथमिक शाळा आहे.
               गावाचा शैक्षणिक प्रगतीचा आलेख सातत्याने उंचावत आहे. गावातील अनेक सुशिक्षीत तरुण विविध व्यवसायांत व शासकीय सेवांत उच्चपदस्थ म्हणून कार्य करत आहेत.

## शासकीय कार्यालये
गावात टपाल कार्यालय असून, जनता सहकारी बँकची शाखाआहे. गावात प्राथमिक आरोग्य केंद्र व  तलाठी कार्यालय आहे. तसेच खाजगी तत्त्वावर चालवले जाणारे 'सेतु सुविधा केंद्र' आहे. गावातील शेतकऱ्यांना 'विविध कार्यकारी सेवा' नावाची  सोसायटी अनेक सुविधा देते. भातांगळी हा तलाठी सज्जा असून या अंतर्गत भातांगळी, भातखेडा, श्रीरामनगर (ममदापूर पाटी) ही गावे येतात.

## धार्मिक स्थळे
गावात हनुमान मंदिर संकुलात विठ्ठल रुक्मिणीचे देऊळ  मंदिर तसेच गुरूमाऊली परमपुज्य वासुदेव महाराज वाईकर यांची समाधी आहे. गावानजीक मांजरा नदितीरावर 'संगमेश्वर' हे देवस्थान आहे. दर सोमवारी या ठिकाणी भाविक दर्शनासाठी मोठ्या संख्येने जातात. मुस्लिम धर्मियांचे प्रार्थनास्थळ मस्जिद गावात आहे. तसेच श्री बालाजी मंदिर तसेच देवीचे मंदिर गावात आहे. गावात विविध जाती धर्माचे लोक गुण्यागोविंदाने नांदतात. हिंदू व मुस्लिम धर्मियांचे श्रद्धास्थान असलेले 'बाराईमाम' हे देवस्थान भातांगळीपासून दोन कि मी अंतरावर असलेल्या चिकलठाणा या गावात आहे.

## वैद्यकीय सुविधा
गावात प्राथमिक आरोग्यकेंद्र आहे. तसेच गावचे भुमिपुत्र श्री. रामदास उटेकर हे गावात तत्पर वैद्यकिय सेवा सुविधा देतात.

## राजकारण
भातांगळी गावाचा कारभार ग्रामपंचायत मार्फत चालवला जातो. भातांगळी हा पंचायत समिती गण आहे. हे गाव लातूर ग्रामीण विधानसभा क्षेत्रात तर लातूर लोकसभा क्षेत्रात येते.

## वाहतूक व दळणवळण
हे गाव राज्य महामार्गापासून सुमारे दोन कि. मी. अंतरावर वसलेले आहे. गावात मध्य रेल्वेचे रेल्वेस्थानक आहे. प्रवासी रेल्वेगाड्यांचा हा थांबा आहे. गावातून तालुका मुख्यालयाकडे जाण्यासाठी खाजगी वाहने तसेच बस सुविधा आहे. गावापासून २८ कि मी अंतरावर विमानतळ आहे.

वर्ग:लातूर जिल्ह्यातील गावे
मिस वर्ल्ड

**मिस वर्ल्ड** () ही जगातील सर्वात जुनी आंतरराष्ट्रीय सौंदर्य स्पर्धा आहे. लंडन येथे मुख्यालय असलेली ही स्पर्धा १९५१ साली युनायटेड किंग्डममध्ये स्थापन करण्यात आली. मिस युनिव्हर्स व मिस ग्रँड इंटरनेशनलसोबत मिस वर्ल्ड ही जगातील सर्वात लोकप्रिय स्पर्धा मानली जाते.

ह्या स्पर्धेत प्रवेश मिळवण्यासाठी स्पर्धक महिलांना आपापल्या देशामधील सौंदर्यस्पर्धांमध्ये विजय मिळवणे आवश्यक आहे. भारतामधील फेमिना मिस इंडिया स्पर्धेमध्ये *फेमिना मिस इंडिया वर्ल्ड* हा खिताब जिंकणाऱ्या महिलेला मिस वर्ल्डमध्ये भारताचे प्रतिनिधित्व करण्यासाठी निवडले जाते. आजवर ५ भारतीय महिलांनी मिस वर्ल्ड स्पर्धा जिंकली असून ह्याबाबतीत भारताचा व्हेनेझुएलाखालोखाल जगात दुसरा क्रमांक लागतो.

## चित्रदालन
## विजेते देश
## बाह्य दुवे
*अधिकृत संकेतस्थळ

वर्ग:सौंदर्य स्पर्धा
वर्ग:मिस वर्ल्ड
पीटर इंग्रम

**पीटर जॉन इंग्रम** (२५ ऑक्टोबर, इ.स. १९७८:हावेरा, न्यू झीलँड - ) हा कडून आंतरराष्ट्रीय क्रिकेट खेळलेला खेळाडू आहे.

हा दोन कसोटी, आठ एकदिवसीय आणि तीन टीट्वेंटी सामने खेळला.

वर्ग:न्यू झीलंडचे क्रिकेट खेळाडू
वर्ग:इ.स. १९७८ मधील जन्म
वर्ग:पुरुष चरित्रलेख
ग्रँट इलियट

**ग्रँट डेव्हिड इलियट** (२१ मार्च, इ.स. १९७९:जोहान्सबर्ग, दक्षिण आफ्रिका - ) हा कडून आंतरराष्ट्रीय क्रिकेट खेळलेला खेळाडू आहे.

हा उजव्या हाताने फलंदाजी आणि मध्यमगती, लेग स्पिन किंवा ऑफ स्पिन गोलंदाजी करतो.

वर्ग:न्यू झीलंडचे क्रिकेट खेळाडू
वर्ग:इ.स. १९७९ मधील जन्म
वर्ग:पुरुष चरित्रलेख
प्रियानाझ चॅटर्जी

**प्रियानाझ चॅटर्जी** (१२ ऑगस्ट, इ.स. १९९३:डंडी, स्कॉटलंड - ) ही कडून एकदिवसीय आणि ट्वेंटी२० क्रिकेट खेळणारी खेळाडू आहे. ही उजव्या हाताने फलंदाजी आणि मध्यमगती गोलंदाजी करते.

## संदर्भ आणि नोंदी
वर्ग:स्कॉटलंडच्या महिला क्रिकेट खेळाडू
वर्ग:इ.स. १९९३ मधील जन्म
वर्ग:स्त्री चरित्रलेख
तडवळे

**तडवळे** ( सं. वाघोली ) हे महाराष्ट्राच्या सातारा जिल्ह्यातील गाव आहे.

हे गाव उत्तर कोरेगाव मधील आहे. या गावानंतर फलटण तालुका सुरू होतो. पश्चिमेला ४ कि.मी. अंतरावर पिंपोडे बु. तर उत्तरेला ४ कि.मी. अंतरावर वाठार स्टे. आहे रेल्वे मार्गासाठी वाठार स्टे.चा वापर केला जातो.

वर्ग:सातारा जिल्ह्यातील गावे
स्वीडनचा बारावा चार्ल्स

thumb|चार्लस बारावा
**चार्ल्स बारावा** ज्यास कार्ल म्हणूनही ओळखल्या जात होते, (१७ जून १६८२ - मृत्यू: ३० नोव्हेंबर १७१८) हा स्वीडनचा सन १६९७ ते १७१८ या कालावधीत राजा होता. तो चार्ल्स ११वाचा एकमेव हयात मुलगा होता. सात महिन्याच्या काळजीवाहू सरकारनंतर त्याने वयाच्या पंधराव्या वर्षी राज्यभार सांभाळला.

चार्ल्स १२
वर्ग:इ.स. १६८२ मधील जन्म
वर्ग:इ.स. १७१८ मधील मृत्यू
वर्ग:पुरुष चरित्रलेख
पाम संडे

**पाम संडे** (झावळ्यांचा रविवार) हा ख्रिश्चन सण आहे. हा सण ईस्टर संडेच्या एक आठवड्या पूर्वी साजरा केला जातो. जेरुसलेम नगरीत येशुचा प्रवेश आणि त्या नंतरची मेजवानी तसेच येशूचे बलिदान याची सुरुवात झावळ्यांच्या रविवार ने होते. याची उल्लेख नव्या करारातील चारही शुभवर्तमानांमध्ये  केला गेलेला आहे.

## बायबलमधील घटना
चारही शुभवर्तमानांमध्ये येशूच्या जेरुसलेममध्ये प्रवेशाची नोंद, त्याचे पुनरुत्थान होण्याच्या एक आठवडा आधीची आहे.

यरुशलेमवासीयांनो, आनंदाने जल्लोश करा! पहा! तुमचा राजा तुमच्याकडे येत आहे. तो विजयी व चांगला राजा आहे. पण तो विनम्र आहे. एका गाढवीच्या शिंगरावर, तो स्वार झाला आहे**.** - जखऱ्या ९:९  हे येशू इस्राएलचा राजा होता जाहीर होते असे सूचित करतो.

चारही शुभवर्तमानांमध्ये  येशू ख्रिस्त यरुशलेममध्ये एका गाढवावर बसून प्रवेश करता झाला आनंदी झालेले त्याचे भक्तांनी  त्याच्या  समोर आपले झगे आणि पाम वृक्षाच्या झावळ्या जमिनीवर अंथरून स्वागत केले आणि गीते गायली  “परमेश्वराची स्तुती करा. परमेश्वराने आपला उद्धार केला.“परमेश्वराच्या घरी आम्ही तुझे स्वागत करतो.” स्तोत्रसंहिता ११८:२५-२६ 

## भारतात पाम संडे
भारतात जास्ते ख्रिश्चन चर्चमध्ये सकाळी पवित्र मिसाबलिदानात पाम आशीर्वाद ताकते व लोकांना देतात. ही पानाची पतीला क्रॉसचे आकारात बनवन्याची प्रता आहे. दक्षिण भारतात गोस्पेल वाच्याच्या वेळी फुले टाकतात यांनी येसूची यरुशलेमात प्रवेशाचे प्रतिबिंब आहे. यावेळी सर्वे लोक होझाना बोलून येशूची स्तुति करतात

## संदर्भ
वर्ग:ख्रिश्चन सण
दीना पाठक

**दीना पाठक** (४ मार्च, इ.स. १९२२:अमरेली, गुजरात, भारत - ११ ऑक्टोबर, इ.स. २००२:मुंबई, महाराष्ट्र, भारत) या गुजराती आणि हिंदी नाट्यअभिनेत्री तसेच चित्रपटअभिनेत्री होत्या.

या भारतातील स्त्रीवादी चळवळीच्या कार्यकर्त्या होत्या व अनेक वर्षे *नॅशनल फेडरेशन ऑफ इंडियन विमेन* या संस्थेच्या अध्यक्षा होत्या.

यांचे पूर्वाश्रमीचे आडनाव *गांधी* होते.

वर्ग:गुजराती चित्रपट अभिनेते
वर्ग:हिंदी चित्रपट अभिनेत्री
वर्ग:इ.स. १९२२ मधील जन्म
वर्ग:इ.स. २००२ मधील मृत्यू
वर्ग:गुजराती नाट्य अभिनेत्री
वर्ग:स्त्री चरित्रलेख
बहादा

**बहादा** हे महाराष्ट्राच्या अमरावती जिल्ह्यात असलेल्या वरूड तालुक्यातील एक गाव आहे.

वर्ग:अमरावती जिल्ह्यातील गावे
देवळे (रत्नागिरी)

**देवळे** हे रत्‍नागिरी जिल्ह्यातील संगमेश्वर तालुक्यातील एक गाव आहे. स्वातंत्र्यपूर्व काळात देवळे महाल हे सुभ्याचे ठिकाण होते. देवळे गावात श्री भवानी खड्गेश्वराचे पुरातन देवस्थान आहे. प्रतिवर्षी महाशिवरात्रीला येथे मोठा उत्सव असतो.स्वामी रंगावधूत महाराजांचे हे मूळ गाव आहे.

वर्ग:रत्‍नागिरी जिल्ह्यातील गावे
दक्षिण चेन्नई लोकसभा मतदारसंघ

**चेन्नई दक्षिण** हा तमिळनाडू राज्यातील लोकसभा मतदारसंघ आहे

## मतदार 
दिनांक १० जानेवारी, इ.स. २०१४ च्या मतदारयादीनुसार या लोकसभा मतदारसंघात ८५९५४८ पुरुष मतदार, ८५५१४८ स्त्री मतदार व २९१ अन्य मतदार असे मिळून एकूण १७१४९८७ मतदार आहेत.

## खासदार 
* टी.आर. बालू
* ए.व्ही.पी. असैतंबी
* मुरासोली मारन
* रामस्वामी वेंकटरमण
* वैजयंतीमाला

## संदर्भ आणि नोंदी 
## बाह्य दुवे
## हे सुद्धा पहा
*भारतीय लोकसभा मतदारसंघ सूची

वर्ग:लोकसभा मतदारसंघ
वर्ग:तमिळनाडूमधील लोकसभा मतदारसंघ
शिपोशी

स्त्री अबला की सबला 
   महाराष्ट्राची सुजलाम सुफलाम भूमी अनेक गोष्टीसाठी प्रसिद्ध बनलेली आहे. ही भूमी डोंगर, नद्या, दऱ्या व सुपीक जमीन यांनी        बनलेली आहे. अनेक प्रकारचे धान्य या मातीतून जन्मास येते. तिचे 'स्त्रीरत्ने' व 'नररत्ने'यातून प्रसवते परंतु यात मात्र मानवाने फरक केला आणि स्त्रीचा दर्जा खाली ठेवला. 
स्त्री अबला तिच्या शरीर रचनेमुळे ठरते. तिच्यात प्रेमाचा सागर सामावलेला असतो म्हणून ती कठोर होऊन कोणाला शिक्षा देऊ शकत नाही. उलट प्रमाने त्याला क्षमा करते. तिचे हेच रूप अबला ठरते. 'न स्त्री स्वातंत्र्यम अर्हति' पूर्वी स्त्रियांना फारच बंधनात राहावे लागायचे. बालविवाह, सती पद्धत, विधवा पुनर्विवाहाला बंदी अशा अनेक काही रुढीमुळे स्त्री अबला होती किंवा ठरली. त्यामळे तिच्यात सतत कोणाचा तरी धाक असायचा. लग्नाआधी आई -वडील व लग्नानंतर पती -मुलगा अशाप्रकारे तिच्यावर पुरुषप्रधान समाजाचा पगडा असायचा आणि तिला स्वतःला काही विचार मांडण्याची बंदी आहे /होती. स्त्रीला मनच नाही चार भिंती, चूल आणि मुलं हेच तिचे विश्व् आणि हेच तिचे जीवन होते. पण स्त्रीरत्नांची खरी पारख ही आपल्या नेत्यांनी केली आणि तिला या रूढींनी जखडलेल्या समाजातून बाहेर काढण्यासाठी प्रयत्न करू लागले. 
महात्मा गांधी म्हणत, "जिच्या हाती पाळण्याची दोरी ती जगाते उद्धारी" अशा शब्दात त्यांनी स्त्रीला महत्त्व देऊन तिला सबला करण्याचा प्रयत्न केला आणि महात्मा फुलेंनी आपल्या पत्नीचा स्त्रीत्वाचा दर्जा उंचावून स्त्री अबलातून सबला झाली ती सावित्रीबाई फुले या स्त्रिरत्नामुळे.  शिक्षणामुळे स्त्रीला आपले हक्क, कर्तव्य समजले. तिच्यात क्रंतिकारक बदल घडून आला आणि अबला की सबला हाच प्रश्न निर्माण झाला. 
हा श्याम कोण? या श्यामला महान बनवण्याचे काम त्याच्या आईनेच केले. 'अरे श्याम पायाला घाण लागू नये म्हणून जसा जपतोस तसाच मनाला घाण लागू नये म्हणून जप" असा कानमंत्र देणारी कोण? स्त्रीचं ना? शिवाजीचा छत्रपती शिवाजी करणारी कतृर्त्वान कोण? स्त्रीचना !यातून स्त्री स्वतःला ओळखून पुढे आली व आता तर तिच्या कर्तृत्वाने एवढी पुढे गेली की, तिच्या हाती संपूर्ण राष्ट्रच गेले आणि ती राष्ट्रपती झाली. ही क्रांती तिच्यातून अबालपण काढून सबला होण्यास कारणीभूत ठरली. 
महिलांनी नोकरी मिळणे हे त्याचे सबलीकरण नाही तर तिच्या व्यक्तिमत्त्वाचा चतुस्त्र विकास त्यात अपेक्षित आहे. स्त्री स्वतंत्र म्हणजे स्त्रियांच्या उन्नतीचा मार्ग. हुंडा व वंशाला दिवा म्हणून होणारा छळ तसेच गरीब कुटूंबात असलेली मुलीच्या शिक्षणाविषयीची अनास्था पण. त्याचबरोबर समस्या असतांनाही 'में लिखुंगी, पढुगीं, मेहनत भी करुंगी, बेटी हूं बेटी में तारा बनुगी"असा दुर्दम्य आशावाद व्यक्त्त करण्यात येतो. 
स्त्री आज समाजात पुरुषांच्या खांद्याला खांदा लावून काम करत आहे. कुटूंबाच्या उन्नतीचा वाटा आहे पण तिला स्वतःची जागा मिळविण्यासाठी झगडावे लागते. स्त्रियांना भेसवणाऱ्या त्या पारंपरिक समस्यांना तोंड द्यावे लागते. 
आज सर्वच ठिकाणी आपल्याला स्त्रीचा पगडा दिसून येतो.
स्त्री एवढी कर्तृत्वान असूनसुद्धा तिची चाचणी करून हत्या केली जाते? हत्या करून घेणारे हे का विसरतात कीं, त्यांना जन्म देणारी एक स्त्रीच होती मग तिला या जगात पाऊल टाकायला बंदी? 
स्त्रीने या पुरुषाला वारंवार खांदा दिला यमाच्या तावडीतून तिने पतीची सुटका केली असे असूनही  तिची मातेच्या उदरातच हत्या का? हा विषय मनात आला तर माझी पारं झोपच उडते आणि मनाला खेद वाटतो.
पॅट्सी क्लाइन

**पॅट्सी क्लाइन** तथा **व्हर्जिनिया पॅटरसन हेन्सली** (८ सप्टेंबर, इ.स. १९३२:विंचेस्टर, व्हर्जिनिया, अमेरिका - ५ मार्च, इ.स. १९६३:कॅम्डेन, टेनेसी जवळ) या अमेरिकन कंट्री गायिका होत्या.

वर्ग:अमेरिकन गायक
वर्ग:इ.स. १९३२ मधील जन्म
वर्ग:इ.स. १९६३ मधील मृत्यू
वर्ग:स्त्री चरित्रलेख
मितवा (चित्रपट)

***मितवा***  हा सागर पिक्चर्स यांनी निर्मिती केलेला मराठी चित्रपट असून यात सोनाली कुलकर्णी, स्वप्नील जोशी आणि  प्रार्थना बेहेरे हे मुख्य भूमिकेमध्ये आहेत.  स्वप्नील जोशी आणि सोनाली कुलकर्णी यांनी पहिल्यांदाच या चित्रपटाद्वारे एकमेकांसोबत काम केले आहे. चित्रपटात दुसरी अभिनेत्री प्रार्थना बेहेरे हिचा हा पहिलाच सिनेमा. ९ एक्स झकास ह्या मराठी संगीत वाहिनीवरील एक टॅलेंट शो '९ एक्स झक्कास हिरोईन' या कार्यक्रमातून प्रार्थना बेहरे हिची निवड ह्या चित्रपटासाठी करण्यात आली.  हा चित्रपट १३ फेब्रुवारी २०१५ रोजी सर्वत्र प्रदर्शित झाला. 

## प्रमुख भूमिका
* नंदिनीच्या भूमिकेत सोनाली कुलकर्णी
* शिवम सारंगच्या भूमिकेत स्वप्नील जोशी
* अवनीच्या भूमिकेत प्रार्थना बेहेरे
* रोजी आंटीच्या भूमिकेत अरुणा इराणी
* आश्विन देसाईच्या भूमिकेत संग्राम साळवी
* आश्विनच्या आईच्या भूमिकेत ईला भाटे

मिटवा एक प्रेम त्रिकोण आहे ज्यामध्ये स्वप्नील जोशी, शिवम, सोनाली कुलकर्णी नंदिनी आणि प्रार्थना बेहेरे अवनी आहेत.

## संदर्भ आणि दुवे
हिसार विमानतळ

**हिसार विमानतळ**  हा भारताच्या हरयाणा राज्यातील हिसार शहरात असलेला विमानतळ आहे.

याला *हिसार फ्लाईंग क्लब*, *महाराजा अग्रसेन आंतरराष्ट्रीय विमानतळ* किंवा *हिसार एव्हियेशन क्लब* या नावांनीही ओळखतात.

वर्ग:हरियाणामधील विमानतळ
वर्ग:हिसार
महाराष्ट्र राज्य माध्यमिक आणि उच्च माध्यमिक शिक्षण मंडळ

**महाराष्ट्र राज्य माध्यमिक आणि उच्च माध्यमिक शिक्षण मंडळ** (Maharashtra State Board of Secondary and Higher Secondary Education) महाराष्ट्र माध्यमिक बोर्ड अधिनियम १९६५ (१८७७ मध्ये दुरुस्ती करण्यात) आले आहे.

महाराष्ट्र राज्य माध्यमिक आणि उच्च माध्यमिक शिक्षण मंडळ, पुणे महाराष्ट्र, भारत राज्यातील माध्यमिक शिक्षण संबंधित काही बाबी नियंत्रित करण्यासाठी १ जानेवारी, १९६६ रोजी अस्तित्वात आली. 1976 मध्ये कायदा दुरुस्ती करण्यात आली आणि मंडळ नाव वादलून महाराष्ट्र राज्य माध्यमिक आणि उच्च माध्यमिक शिक्षण मंडळ ठेवले गेले. 

बोर्ड सर्वात प्रमुख कार्य दहावी आणि बारावीच्या परीक्षा आयोजित करणे आहे.परीक्षा मार्च मध्ये आयोजित केले जातात आणि परिणाम जून घोषित होते. मार्च २००० मध्ये, १३,८३५ शाळातील १.४४ लाख विद्यार्थी दहावीच्या परीक्षेत दिली आणि ८००,००० विद्यार्थी , ३,५८१ शाळा/महाविद्यालयातील बारावी परीक्षा दिली.बोर्ड पुणे, मुंबई, औरंगाबाद, नाशिक, कोल्हापूर, अमरावती, लातूर, नागपूर आणि रत्‍नागिरी येथे त्याच्या नऊ विभागीत बारावीच्या आणिu दहावी परीक्षा आयोजीत करते.

इवलेसे|मंडळाचा पुणे स्थित मुख्यालय

## कार्ये
### प्रशासन समिती
कायदेचे निर्मिती व अंमलबजावणीचे मार्गदर्शक राज्य तसेच केंद्रीय बोर्ड आहे.

### अभ्यास मंडळ
निर्मिती आणि सर्व ग्रेड, पाठ्यपुस्तके, परीक्षांचे वेळापत्रक आणि प्रकार अभ्यासक्रम अंमलबजावणी

### लेखक समिती
मध्यवर्ती चाचण्या आणि प्रश्नपत्रिका सुधारणा. एकूण ४१ विभाग सध्या लेखक समिती अंतर्गत कार्यरत आहेत.

### परीक्षा समिती
प्रामाणिकपणाने परीक्षा आयोजित आणि वाद झाल्यास निःपक्षपाती न्याय मिळवून देणे.

## हे पहा 
*★ केंद्रीय माध्यमिक शिक्षण मंडळ
*★ मुंबई विद्यापीठ

*महाराष्ट्रातील शिक्षण व्यवस्था

*दहावी
*बारावी
## बाह्य दुवा 
* अधिकृत संकेतस्थळ 

## संदर्भ
माध्यमिक व उच्च माध्यमिक शिक्षण मंडळ
वर्ग:महाराष्ट्र शासन
बोधिसत्व

इवलेसे|बोधिसत्त्व

**बोधिसत्व** (**बोधिसत्व**) म्हणजे जगाच्या शांतीकरीता वा आनंदाकरीता कार्य करणारे व्यक्ती होय. ही बौद्ध धर्मातील एक संकल्पना आहे. 'बोधिसत्व' ह्या शब्दाचा मूळ अर्थ "ज्याला पुढे केव्हा तरी 'बोधी' म्हणजे ज्ञान प्राप्त होणार आहे असा" असाही होतो.बुद्ध होण्याचा प्रयत्न करणाऱ्या मानवास बौद्धीसत्त्व असे म्हणतात 
## प्रसिद्ध बोधिसत्व 
;आशियातील काही बौद्ध राष्ट्रांमधील खालील अति सन्माननीय काही बोधिसत्व आहेत. बौद्ध राष्ट्रांमध्ये चार बोधिसत्व ताऱ्यांप्रमाणे चमकत आहे. 

* बोधिसत्व डॉ. बाबासाहेब आंबेडकर : हे बुद्धांचे ज्ञान दर्शवितात व त्यांच्या हातात अनमोल भारतीय राज्यघटना आहे. 

* बोधिसत्व क्वान ऑम : ह्या बुद्धांची दया दर्शवितात व त्यांच्या हातात पाण्याचा जग ( jar) आहे. 

* बोधिसत्व पद्मपाणि : हे बुद्धांची करुणा दर्शवितात व त्यांच्या हातात कमळाचे फुल आहे. 

* बोधिसत्व वज्रपाणि : हे बुद्धांची शक्ती दर्शवितात व त्यांच्या हातात वज्र आहे.

 


वर्ग:बौद्ध शीर्षके
वर्ग:डॉ. बाबासाहेब आंबेडकर
वर्ग:बौद्ध धर्म
वंश (मानव वर्गीकरण)

**वंश** म्हणजे शारीरिक वैशिष्ट्ये, पूर्वज, जनुकशास्त्र, सामाजिक संबंध व या सर्व घटकांच्या परस्परसंबंधावर आधारित माणसांचे वर्गीकरण. इंग्रजीमध्ये याला *रेस* (race) म्हणतात. *रेस* या संज्ञेचा वापर सुरुवातील समान भाषा बोलणाऱ्या समूहाला उद्देशण्यासाठी होई, त्यानंतर राष्ट्रीय संलग्नता दर्शवण्यासाठी होई, व १७व्या शतकात शारीरिक (दृश्य रूपी / फीनोटिपिकल) वैशिष्ट्ये दर्शवण्यासाठी होई. १९व्या शतकापासून तिचा वापर जीववर्गीकरणशास्त्राच्या (*बायॉलजिकल टॅक्सॉनमी*) संदर्भात दृश्य रूपामुळे (फीनोटाईप) परिभाषित होणाऱ्या मानवी समूहांच्या जनुकीय निराळेपणाला दर्शवण्यासाठी होऊ लागला.

वर्ग:मानववंशशास्त्र
बृहन्मुंबई महानगरपालिका २०१७ निवडणुकीत विजयी झालेले नगरसेवक

बृहन्मुंबई महानगरपालिकाच्या २०१७ च्या निवडणुकीनंतरची विजयी उमेदवार

वर्ग:बृहन्मुंबई महानगरपालिका
आनंदराज आंबेडकर

**आनंदराज यशवंत आंबेडकर** ( २ जून १९६०) हे महाराष्ट्रातील राजकारणी व अभियंता आहेत. त्यांनी १९९८ मध्ये 'रिपब्लिकन सेना' नावाचा राजकीय पक्ष स्थापला असून याचे ते अध्यक्षही आहेत. आनंदराज हे डॉ. बाबासाहेब आंबेडकर यांचे नातू, यशवंत आंबेडकरांचे पुत्र व प्रकाश आंबेडकरांचे धाकटे बंधू आहेत. आनंदराज आंबेडकर हे आंबेडकरी चळवळीचे एक कार्यकर्ता म्हणून काम करत आहेत. त्यांच्या समर्थकांनी २०११ मध्ये दादर येथील इंदू मिलमधील डॉ. बाबासाहेब आंबेडकरांच्या राष्ट्रीय स्मारकाची (समतेचा पुतळा) मागणी लांबणीबद्दल ती जागा व्यापली होती.

आनंदराज आंबेडकर यांच्या नेतृत्वाखाली मार्च २०११मध्ये आझाद मैदानात एक सभा झाली आणि त्या सभेत त्यांनी सरकारला सांगितले की, इंदू मिल प्रकरणी ६ डिसेंबर २०११ पर्यंत निर्णय घेतला नाही, तर महापरिनिर्वाण दिनी हजारो कार्यकर्त्यांसह इंदू मिलमध्ये प्रवेश करून ताबा घेतला जाईल. ठरल्याप्रमाणे आंदोलन झाले आणि तब्बल २६ दिवस रिपब्लिकन सेनेच्या कार्यकर्त्यांनी इंदू मिलमध्ये शिरून ठिय्या दिला होता. "पोलीस बंदोबस्त चोख होता. पण आमचीही तयारी झाली होती. इंदू मिलवर आमचा झेंडा रोवण्यासाठी आम्ही गनिमी कावा वापरायचं ठरवलं होतं," असे रिपब्लिकन सेनेचे तत्कालीन महाराष्ट्र अध्यक्ष काशिनाथ निकाळजे सांगतात.

## शिक्षण
आनंदराज आंबेडकर हे उच्च शिक्षित नेते आहेत. हे पुण्याच्या राजा शिवाजी विद्यालयातून इ.स. १९७५ मध्ये दहावी व इ.स. १९७७ मध्ये रुईया कॉलेज मधुन बारावी उत्तीर्ण झाले. पुढे त्यांनी व्ही.जे.टी.आय. मुंबई मधून इ.स. १९८१ मधे बी.ई. (अभियांत्रिकी ईलेक्ट्रिकलची पदवी घेतली आणि इ.स. १९८३ मध्ये बजाज इन्स्टिट्यूट ऑफ मॅनेजमेंट स्टडीज (मुंबई) एम.एम.एस. पदवी घेतली.

## हे सुद्धा पहा 
* डॉ. बाबासाहेब आंबेडकर संबंधित लेखांची सूची
* डॉ. बाबासाहेब आंबेडकर यांच्या नावावर असलेल्या गोष्टींची यादी
## संदर्भ
वर्ग:भारतीय बौद्ध
वर्ग:मराठी राजकारणी
वर्ग:अभियंते
वर्ग:नवयान बौद्ध
आंनदराज
वर्ग:लाल दुवे असणारे लेख
वर्ग:लाल वर्ग असणारे लेख
वर्ग:संदर्भांचे इंग्रजी-मराठी भाषांतर हवे
वर्ग:वंचित बहुजन आघाडीतील राजकारणी
वर्ग:नामांतर आंदोलनात सहभागी व्यक्ती
वर्ग:आंबेडकरवादी
कृष्णा किरवले

डॉ. **कृष्णा रामभाऊ किरवले** (४ मे, इ.स. १९५४; ३ मार्च, इ.स. २०१७:कोल्हापूर, महाराष्ट्र, भारत) हे: महाराष्ट्रातील आंबेडकरी चळवळीतील विचारवंत, साहित्यिक व शिवाजी विद्यापीठाच्या मराठी विभागाचे माजी प्रमुख होते. किरवले हे मूळचे बीड जिल्ह्यातील टाकळी आचार्य (ता. परळी वैजनाथ) गावचे होते. नोकरीनिमित्ताने ते सोळा वर्षांपूर्वी कोल्हापूरला आले.

डॉ. किरवले यांचे पदवीपर्यंतचे शिक्षण औरंगाबादच्या डॉ. बाबासाहेब आंबेडकर मराठवाडा विद्यापीठात झाले. तिथेच १९८०ला ते एम.ए. झाले. पुढे १९८७ला त्यांनी *दलित शाहीर व त्यांची शाहिरी* या विषयावर पीएच.डी. केली. पुण्यातील गरवारे वाणिज्य महाविद्यालयातून १९८७ पासून साहाय्यक प्राध्यापक म्हणून त्यांनी अध्यापनाचे काम सुरू केले. त्यानंतर पुणे विद्यापीठातही काम केले. पुढे २००२मध्ये ते शिवाजी विद्यापीठातील मराठी विभागात रुजू झाले. मराठी विभागाचे ते दोन वेळा प्रमुख होते. विद्यापीठातील डॉ. बाबासाहेब आंबेडकर अध्यासनाचेही संचालक म्हणून त्यांनी काम पाहिले. दलित आणि ग्रामीण शब्दकोश निर्मितीत त्यांनी योगदान केले. त्यांनी आंबेडकरी चळवळ, शाहिरी या विषयांवर दहा ग्रंथांचे लेखन केले आहे.

## पैशाच्या देवघेवीवरून खून
कृष्णा किरवले व सुतारकाम करणाऱ्या प्रीतम पाटील या दोघांतील वाद विकोपाला गेल्याने त्याने डॉ. किरवले यांचा त्यांच्या राहत्या घरी खून केला. त्या आरोपाखाली त्याला अटकही झाली आहे.  या प्रकरणी प्रीतमची आई मंगला पाटील यांनी खुनातील पुरावे नष्ट करण्याचे प्रयत्न केल्याने त्यांनाही सहआरोपी करून अटक केल्याची माहिती पोलीस अधीक्षक महादेव तांबडे यांनी दिली. 

डॉ. किरवले यांची नाशिक येथील मुक्त विद्यापीठात नियुक्ती झाल्याने ते कोल्हापुरातील रो बंगलो विकून पुण्याला जाणार होते.  किरवले यांचे राजेंद्रनगर येथील राहते घर प्रीतम पाटील याने खरेदी केले होते. सहा महिन्यांपूर्वी किरवले यांनी याबाबतचा व्यवहार प्रीतमसह त्याच्या वडिलांशी केला होता. त्या वेळी घराची किंमत ४६ लाख रुपयांना ठरली होती. प्रीतमने किरवले यांना वेळोवेळी ३६ लाख रुपये दिले होते. मात्र किरवले आपणास २६ लाख रुपयेच मिळाल्याचे सांगत होते. या कारणातून प्रीतम व डॉ. किरवले यांच्यात वाद झाला होता. जानेवारीत डॉ. किरवले यांनी घराची किंमत आणखी २० लाख रुपयांनी वाढल्याचे प्रीतमला सांगितले. यातून या दोघांत वाद झाला.

२४-२-२०१७ रोजी डॉ. किरवले, गणपती पाटील, प्रीतम पाटील यांच्यामध्ये करार झाला. यामध्ये बाजारभावानुसार किरवले यांच्या बंगल्याची किंमत २३ लाख रुपये नमूद करण्यात आली होती. याच कारणातून सायंकाळी प्रीतम चर्चेसाठी किरवले यांच्या घरी गेला होता. बंगल्याच्या खरेदी रकमेतील फरक व व्यवहारातील वाढीव रक्कम यातून किरवले व प्रीतम यांच्यात वाद झाला. याच रागातून प्रीतमने किरवले यांच्यावर वार करून खून केला, असे पोलिसांनी सांगितले. 

३ मार्च २०१७ रोजी दुपारी  चारच्या सुमारास प्रीतमने किरवलेंच्या घरी जाऊन चर्चा केली. मात्र वाद विकोपाला गेल्याने त्याने सुतारकामाच्या साहित्यातील एडक्याने किरवले यांच्यावर हल्ला केला. या हल्ल्यात अतिरक्तस्रावाने किरवले यांचा जागीच मृत्यू झाला.

## सन्मान
* अश्‍वघोष प्रतिष्ठानने १४-१५ जानेवारी २०११ या कालावधीत  सोलापूरमध्ये आयोजित केलेल्या २ऱ्या अखिल भारतीय आंबेडकरी वैचारिक साहित्य संमेलनाचे अध्यक्षपद
* जळगाव येथे २५-२६ नोव्हेंबर २०१२ या काळात भरलेल्या ३१व्या अस्मितादर्श साहित्य संमेलनाचे अध्यक्षपद

## संदर्भ
वर्ग:मराठी साहित्यिक
वर्ग:इ.स. १९५४ मधील जन्म
वर्ग:इ.स. २०१७ मधील मृत्यू
वर्ग:पुरुष चरित्रलेख
अंजली भागवत

**अंजली भागवत** (५ डिसेंबर, इ.स. १९६९ - ) ही एक व्यावसायिक भारतीय नेमबाज आहे. अंजलीला नेमबाजीच्या क्षेत्रामधे मानाचा समजला जाणारा ISSFचा *चॅम्पियन ऑफ चॅम्पियन्स* हा पुरस्कार २००२ साली म्युन्शेन येथे मिळाला. २००३ मध्ये मिलान येथे पैकी ३९९ गुण मिळवून तिने पहिला विश्वचषक जिंकला. तिने सलग तीन ओलिंपिक स्पर्धांमध्ये भारताचे प्रतिनिधित्व केले आहे. सन २००० मध्ये सिडनी येथे झालेल्या ऑलिम्पिक स्पर्धेत ती अंतिम फेरीपर्यंत पोचली होती. कॉमनवेल्थ खेळामध्ये तिने १२ सुवर्ण व ४ रौप्य पदके जिंकली आहेत. १० मीटर एर रायफल आणि स्पोर्ट्‌स रायफल ३ पी मध्ये तिचे कॉमनवेल्थ रेकॉर्ड आहे. २००३ मधील आफ्रो-आशियाई खेळांमध्ये, भागवतने अनुक्रमे क्रीडा ३ पी आणि एर रायफल स्पर्धेत सुवर्ण आणि रौप्य पदक मिळविणारी पहिली भारतीय महिला नेमबाज बनून इतिहास निरमिला.

अंजली भागवत हिने आंतरराष्ट्रीय स्पर्धांमध्ये १३ नवे विक्रम प्रस्थापित केले, आणि ५५ सुवर्ण, ३५ रौप्य व १६ कांस्य पदके जिंकली. भारतातील राष्ट्रीय स्पर्धांमध्ये तिच्या नावावर ८ नवे विक्रम नोंदले गेले.

## पुरस्कार 
राजीव गांधी खेळ-रत्न (२००३)
अर्जुन पुरस्कार (२०००)

* १९९२: श्री शिव छत्रपती अवार्ड
* १९९३: महाराष्ट्र गौरव पुरस्कार
* १९९३: वसंतराव नाईक प्रतिष्ठान पुरस्कार
* २००२: इंडो-अमेरिकन सोसायटीतर्फे यंग अचीव्हर पुरस्कार
* २००३: टाईम्स गट महाराष्ट्र शान
* २००३: हिरो इंडियन स्पोर्ट्‌स अवॉर्ड - सर्वोत्कृष्ट खेळाडू
* २००३: हिसा स्पोर्ट्स वुमन ऑफ दी इयर
* २००३: वर्षाचील हिसा शूटर
* २००४: वर्षाचा हिसा शूटर
* २००५: जीआर ८ महिला पुरस्कार प्राप्त पुरस्कार
* २००५: शिक्षकांचा पुरस्कार
* २००६: एफआयई फाऊंडेशन नॅशनल पुरस्कार

वर्ग:भारतीय नेमबाज
वर्ग:इ.स. १९६९ मधील जन्म
वर्ग:स्त्री चरित्रलेख
वर्ग:चित्र हवे
वर्ग:अर्जुन पुरस्कारविजेते
नोकिया ल्युमिया

**मायक्रोसॉफ्ट ल्युमिया** तथा **नोकिया ल्युमिया** ही मायक्रोसॉफ्टच्या नोकिया विभागाने तयार केलेली भ्रमणध्वनींची मालिका आहे.

वर्ग:मायक्रोसॉफ्ट
कीर्ति रेड्डी

**कीर्ती रेड्डी** (तेलुगू:కీర్తి రెడ్డి; १७ नोव्हेंबर, इ.स. १९७८ - ) ही हिंदी, तेलुगू, तमिळ आणि कन्नड चित्रपटांतून अभिनय करणारी अभिनेत्री आहे.

वर्ग:हिंदी चित्रपट अभिनेत्री
वर्ग:तेलुगू चित्रपट अभिनेत्री
वर्ग:इ.स. १९७८ मधील जन्म
वर्ग:स्त्री चरित्रलेख
कुंकू (चित्रपट)

right|200px|thumb|या चित्रपटाची हिंदी आवृत्ती 'दुनिया न माने' यातील एक दृश्य
**कुंकू** हा सन १९३७ साली प्रदर्शित झालेला कृष्ण-धवल मराठी चित्रपट आहे. याची निर्मिती प्रभात स्टुडिओत करण्यात आली. या चित्रपटाचे दिग्दर्शन व्ही. शांताराम यांनी केलेले आहे. या चित्रपटाची कथा ना. ह. आपटे यांच्या 'न पटणारी गोष्ट' या साहित्य कलाकृतीवर आधारित आहे. त्यांनीच या चित्रपटासाठी पटकथा व संवाद लिहिले होते. या सिनेमात पार्श्वसंगीत नाही. या चित्रपटाचे प्रथम प्रदर्शन मुंबईच्या कृष्ण चित्रपटगृहात झाले.

या चित्रपटाची हिंदी आवृत्ती *दुनिया न माने* ही होती जी व्हेनिस आंतरराष्ट्रीय चित्रपट महोत्सवात दाखविल्या गेली होती. या चित्रपटास १९३८चे 'गोहर सुवर्ण पदकही' मिळाले होते.

## भूमिका
* शांता आपटे ने 'नीरा'ची भूमिका केली आहे.
* 'चित्रा' नावाच्या पात्राची एक सामाजिक कार्यकर्ती म्हणूनची भूमिका शकुंतला परांजपे यांनी केली आहे.
## थोडक्यात कथानक
या चित्रपटाचे मुख्य कथानक 'नीरा' या पात्राभोवती फिरते. या 'नीरा'चे लग्न तिचा मामा एका वयोवृद्ध म्हाताऱ्याशी लावून देतो. तिचा याविरुद्धचा लढा या चित्रपटात दर्शविण्यात आला आहे. लग्नसंस्थेच्या परंपरेविरुद्धचे बंड हा या चित्रपटाचा मुख्य विषय आहे.

हा चित्रपट त्यावेळी बराच गाजला होता.
## गाणे
या चित्रपटातील 'मन सुद्ध तुझं गोस्त हाये पृथवीमोलाची, तू चाल रं गड्या फुडं रं तुलाभीती कसाची, पर्वाबी कुनाची...' हे एक त्याकाळी गाजलेले गीत होते.

## संदर्भ 
## बाह्य दुवे
* यूट्यूब वर कुंकू चित्रपट

वर्ग:व्ही. शांताराम दिग्दर्शित चित्रपट
राणी चेन्नम्मा

**कित्तूर चेन्नम्मा** (कन्नड: ಕಿತ್ತೂರು ಚೆನ್ನಮ್ಮ; जन्म : काकती, २३ ऑक्टोबर १७७८;  - २१ फेब्रुवारी १८२९) म्हणजेच राणी चेन्नमा या कर्नाटक राज्यातील बेळगाव जिल्ह्यातील कित्तूर या संस्थानाच्या राणी होत्या.
ब्रिटिश ईस्ट इंडिया कंपनीविरूद्ध राणीने दिलेला लढा ऐतिहासिकदृष्ट्या महत्त्वपूर्ण आहे.

या राणीने ब्रिटिशांच्या दडपशाहीच्या विरोधात सन १८२४ ते १८२९ सालापर्यंत शौर्याने लढा दिला. पण संगप्पा व हुराकडली या दोन सरदारांनी इंग्रजांना शहरात शिरण्याच्या चोरवाटा दाखविल्याने इंग्रजांनी किल्यात घुसून राणी चेन्नमाला पकडले. राणी चेन्नमाला इंग्रजांनी पकडून बेलहोंगलच्या कारागृहात ठेवले. त्या कारागृहातच २१ फेब्रुवारी १८२९ रोजी राणी चेन्नमाचे निधन झाले.

## बालपण
राणी चेन्नमाचा जन्म पुणे-बेंगळूरू महामार्गावरील काकती गावातील किल्ल्यात झाला. आंध्रातील काकतीय  लिंगायत संप्रदायाचे उपासक असलेल्या राजघराण्यातील घुलप्पा देसाई आणि त्यांची पत्नी पद्मावती यांच्या पोटी त्यांचा जन्म झाला होता. लहानपणापासून चेन्नमांना तिरंदाजी, अश्वारोहण, तलवारीचे युद्ध, भालायुद्ध अशा मर्दानी कलांची आवड तर होतीच, शिवाय या सर्व कलांंमध्ये त्यांनी प्रावीण्यही मिळविले होते. चेन्नमांना  कानडी, मराठी, उर्दू या भाषा अवगत होत्या.

## अन्य
दिल्ली येथील विधानभवनात राणी चेन्नमा यांच्या पुतळ्याचे अनावरण तत्कालीन राष्ट्रपती प्रतिभाताई पाटील यांच्या हस्ते २००७ साली करण्यात आले आहे. राणी चेन्नमा यांना संस्कृत भाषा सुद्धा ज्ञात होती.

## हे सुद्धा पहा
* राणी चेन्नम्मा एक्सप्रेस

वर्ग:इ.स. १७७८ मधील जन्म
वर्ग:इ.स. १८२९ मधील मृत्यू
वर्ग:ऐतिहासिक व्यक्ती
वर्ग:राणी
हॅरियेट टबमन

**हॅरियेट टबमन** तथा **अरामिंटा रॉस** (इ.स. १८२२:डॉर्चेस्टर काउंटी, मेरीलँड, अमेरिका - १० मार्च, इ.स. १९१३:ऑबर्न, न्यू यॉर्क, अमेरिका) ही अमेरिकेतील गुलामीविरुद्ध लढणारी स्त्री होती.

टबमन अमेरिकन यादवी युद्धादरम्यान अमेरिकेच्या सैन्याची स्वंयस्फूर्त सैनिक, टेहळी आणि गुप्तहेरही होती.

टबमनचा जन्म गुलामांपोटी झाल्याने ती जन्मतः गुलाम होती. १७ सप्टेंबर, इ.स. १८४९ रोजी वयाच्या २७व्या वर्षी ती आपल्या भावांसह मालकाकडून पळून गेली परंतु लगेचच पकडली गेली. त्यांनतर काही दिवसांनी तिने एकटीने पुन्हा एकदा पळ काढला व अंडरग्राउंड रेलरोडद्वारे मुक्ती मिळवली. अंडरग्राउंड रेलरोड ही अमेरिकेतील गुलामगिरीविरुद्ध गुप्तपणे कार्य करणाऱ्या व्यक्ती व संस्थांची साखळी होती.

टबमनने आपल्या नंतरच्या आयुष्यात गुलामगिरीविरुद्ध अव्याहतपणे काम केले व १३ वेळा स्वतः पकडले जाण्याची जोखीम पत्करून सुमारे ७० गुलामांना मुक्ती मिळविण्यास मदत केली.

टबमन स्त्रीयांना मताधिकार मिळविण्यासाठीच्या आंदोलनातही सक्रिय होती.

वर्ग:अमेरिकन व्यक्ती
वर्ग:अमेरिकेत गुलामगिरीत जन्मलेल्या व्यक्ती
वर्ग:इ.स. १८२२ मधील जन्म
वर्ग:इ.स. १९१३ मधील मृत्यू
केळदी चेन्नम्मा

**केळदी चेन्नम्मा** ही  कर्नाटक राज्याच्या शिमोगा जिल्ह्यातील केळदी या संस्थानाची राणी होती.
चेन्नम्मा यांचा जन्म १६७१ साली झाला तर मृत्यू १६९६ साली झाला. केवळ २६ वर्षांच्या आयुष्यात या राणीने अतुलनीय असे शौर्य गाजविले.
 
केळदी हे राज्य आजच्या शिमोगा जिल्ह्यात होते. या राज्याची स्थापना  इ.स. १४९९ साली झाली.हे राज्यकर्ते घराणे नायक घराणे या नावाने ओळखले जाई. या घराण्यातील सोमशेखर नायक या राजाशी इ.स.१६६७ मध्ये चेन्नम्माचे लग्न झाले. सोमशेखर नायक हा या घराण्यातील दहावा राजा होता. त्याचे राज्यकारभाराकडे नीट  लक्ष नव्हते. या लग्नानंतर दहा वर्षांनी इ.स. १६७७ मध्ये विरोधी सरदारांनी सोमशेखर नायक याचा खून केला, पण त्यांना राज्य ताब्यात घेणे जमले नाही. राणी चेन्नम्मा सत्तेवर आली. सत्तेवर येताच तिने विरोधी सरदारांचा बंदोबस्त केला. कांही स्थानिक मांडलिक राजे वेगळे राज्य स्थापन करण्याच्या बेतात होते, त्यांचाही चेन्नम्माने बंदोबस्त केला. राणीला मूलबाळ नव्हते.तिने आपल्या जवळच्या नात्यातील बसवप्पा नायक याला दत्तक घेतले.

केळदी चेन्नम्माचे मोगल बादशाह औरंगजेब याच्याशी झालेले युद्ध ही ऐतिहासिकदृष्ट्या एक महत्त्वाची घटना आहे. औरंगजेब याने छत्रपती संभाजी महाराज यांचा क्रूर पद्धतीने खून केला होता. छ. संभाजी महाराज यांच्यानंतर त्यांचे धाकटे बंधू राजाराम महाराज इ.स.१६८९ मध्ये छत्रपती झाले. महाराज रायगड येथे असताना औरंगजेबाच्या मोठ्या फौजेने रायगडाला वेढा घातला. धोका ओळखून महाराणी येसूबाई यांनी छ. राजाराम महाराज यांना प्रतापगडला पाठवले. तेथून तमिळनाडुतील जिंजी येथे जाताना वाटेत ते केळदी राज्यात थांबले.राणी चेन्नम्माने छ. राजाराम महाराजांचे स्वागत केले. महाराजांनी तिला सगळ्या घटना सांगून जिंजीला जात असल्याचे सांगितले. महाराज केळदी राज्यात चेन्नमाचा अतिथी आहेत हे कळताच औरंगजेबाने महाराजांना ताब्यात देण्याचा निरोप राणीकडे पाठवला. चेन्नाम्माने नकार देताच  चिडलेल्या औरंगजेबाने केळदीवर आक्रमण केले. चेन्नम्मा आणि औरंगजेब यांच्या सैन्यात घनघोर युद्ध झाले.

या युद्धात चेन्नम्माने औरंगजेबाचा पराभव केला असे कन्नड साधने व लोक गीते म्हणतात, तर पोर्तुगीज साधने म्हणतात की औरंगजेबाने चेन्नामाचा पराभव केला. राणी औरंगजेबाला घाबरली नाही, आणि तिने छ. राजाराम महाराज यांच्याशी दगा फटका केला नाही. दरम्यान छ. राजाराम महाराज आपल्या आणि चेन्नम्माच्या निवडक सैनिकांसह सुरक्षितपणे जिंजीला पोहोचले. राणी चेन्नम्माचा एक मांडलिक राजा सदाशिव याने महाराजांना आर्थिक मदत केली.

त्यानंतर मात्र या धोरणी राणीने औरंगजेबाबरोबर फार काळ लढणे आपल्याला जमणार नाही हे ओळखून त्याच्याशी तह केला.

## संदर्भ
वर्ग:राणी
वर्ग:ऐतिहासिक व्यक्ती
वर्ग:इ.स. १६७१ मधील जन्म
वर्ग:इ.स. १६९६ मधील मृत्यू
वर्ग:स्त्री चरित्रलेख
आतेगाव

**आतेगाव** हे भारताच्या महाराष्ट्र राज्याच्या भंडारा जिल्ह्यातील साकोली तालुक्यातील एक गाव आहे. या गावात मुख्यत्वेकरून सहकारी तत्त्वावर सेंद्रिय तांदूळ पिकविल्या जातो.सहसा याचे उत्पादन दशपर्णी अर्क व पालापाचोळा आणि सोनबुरुड खत वापरून केल्या जातो.'डी आर के' आणि 'प्रणाली ७७' ही तांदळाची सेंद्रिय जात आहे.

## जमिनीचा वापर 
आतेगाव ह्या गावात जमिनीचा वापर खालीलप्रमाणे होतो (हेक्टरमध्ये क्षेत्रफळ):
* वन: ४२.१
* बिगरशेती वापरात असलेली जमीन: ३.७
* ओसाड व लागवडीला अयोग्य जमीन: ११.७
* कुरणे व इतर चराऊ जमीन: १०.२
* फुटकळ झाडीखालची जमीन: ०
* लागवडीयोग्य पडीक जमीन: ०.७
* कायमस्वरूपी पडीक जमीन: ०.६
* सद्यस्थितीतील पडीक जमीन: ०.६
* पिकांखालची जमीन: १७४.३
* एकूण कोरडवाहू जमीन: १००
* एकूण बागायती जमीन: ७४.३

## संदर्भ आणि नोंदी 
वर्ग:भंडारा जिल्ह्यातील गावे
मुझफ्फरपूर जंक्शन रेल्वे स्थानक

**मुझफ्फरपूर जंक्शन** हे बिहार राज्याच्या मुझफ्फरपूर शहरामधील रेल्वे स्थानक आहे. बिहारमधील सर्वात मोठ्या व वर्दळीच्या स्थानकांपैकी एक असलेल्य मुझफ्फरपूर स्थानकावर दररोज ११२ गाड्यांचा थांबा आहे.

## प्रमुख रेल्वेगाड्या
*दिब्रुगढ राजधानी एक्सप्रेस
*अवध एक्सप्रेस
*अवध आसाम एक्सप्रेस
*बिहार संपर्क क्रांती एक्सप्रेस

रे
वर्ग:बिहारमधील रेल्वे स्थानके
रेमणे

**रेमणे** हे एक मराठी आडनाव आहे. हे देशस्थ ब्राह्मणांमध्ये आढळते.

वर्ग:मराठी आडनावे
नारी समता मंच

**नारी समता मंच** या संस्थेची स्थापना विद्या बाळ यांनी पुणे येथे १९८१ साली केली.

## हे सुद्धा पहा
* संस्थेचे अधिकृत संकेतस्थळ 

वर्ग:सामाजिक संस्था
वर्ग:स्त्री प्रश्नांवर कार्यरत संस्था
सम्यक (संस्था)

**सम्यक** ही पुणे येथे स्थापन झालेली सामाजिक संस्था असून महिला,आरोग्य,कायदा इ. प्रश्नांवर कार्यरत आहे.

## हे सुद्धा पहा
* अधिकृत संकेतस्थळ 

वर्ग:स्त्री प्रश्नांवर कार्यरत संस्था
वर्ग:सामाजिक संस्था
अवध एक्सप्रेस

250 px|इवलेसे|वांद्रे-गोरखपूर अवध एक्सप्रेस
250 px|इवलेसे|वांद्रे-मुझफ्फरपूर अवध एक्सप्रेस
**अवध एक्सप्रेस** ही भारतीय रेल्वेची एक प्रवासी रेल्वेसेवा आहे. पश्चिम रेल्वेद्वारे चालवली जाणारी ही गाडी आठवड्यातून ४ वेळा मुंबई ते गोरखपूर दरम्यान तर उर्वरित तीन वेळा मुंबई ते मुझफ्फरपूर दरम्यान धावते. १९०३७/१९०३८ अवध एक्सप्रेस मुंबईच्या वांद्रे टर्मिनस ते गोरखपूरच्या गोरखपूर रेल्वे स्थानकांदरम्यान धावते तर १९०३९/१९०४० अवध एक्सप्रेस वांद्रे टर्मिनस ते बिहारमधील मुझफ्फरपूरच्या मुझफ्फरपूर रेल्वे स्थानकांदरम्यान धावते.

ऐतिहासिक अवध प्रांतावरून ह्या गाडीचे नाव पडले आहे. ही गाडी सुरत, रतलाम, कोटा, आग्रा, कानपूर, लखनौ ह्या मार्गावरून धावते.

## तपशील

## बाह्य दुवे
*वांद्रे गोरखपूर अवध एक्सप्रेस
*वांद्रे मुझफ्फरपूर अवध एक्सप्रेस

वर्ग:पश्चिम रेल्वेच्या प्रवासी गाड्या
वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:उत्तर प्रदेशमधील रेल्वे वाहतूक
वर्ग:बिहारमधील रेल्वे वाहतूक
तथापि ट्रस्ट

तथापि ट्रस्ट ही सामाजिक संस्था असून महिला आणि आरोग्य संसाधन विकास क्षेत्रात काम करते. राज्यातील ग्रामीण आणि निमशहरी भागातील संस्था आणि संघटननांसोबत कामं केलं जातं. ’तथापि’चा अर्थ अनेक भारतीय भाषांमध्ये ’तरीही’, ’असे असूनसुद्धा’, ’यद्यपि’ असा होतो. आजुबाजूच्या सातत्यानं बदलत्या सामाजिक, आर्थिक आणि राजकीय परिस्थितीत आव्हानंही खूप आहेत. त्यांना सामोरं जात असताना अनेक अडचणी आल्या ’तरीही’ काम करण्याची गरज आहे म्हणून तथापि हे नाव संस्थेनं निवडलं आहे.

## ध्येय 
तथापि महाराष्ट्रभर तळागाळात काम करणाऱ्या संस्था, संघटना, व्यक्तींपर्यंत पोहचली आहे. तथापिच्या माध्यमातून जनतेच्या आशा-आकांक्षा व गरजांना आवाज मिळावा असा प्रयत्न आहे. राज्यभरातील स्थानिक कार्यकर्त्यांना आपलं वाटावं असं संसाधन केंद्र विकसित केलं आहे.

## हे सुद्धा पहा
*अधिकृत संकेतस्थळ
*लैंगिकतेबद्दल माहिती देणारे संस्थेचे संकेतस्थळ 

वर्ग:सामाजिक संस्था
वर्ग:स्त्री प्रश्नांवर कार्यरत संस्था
सम्यक (निःसंदिग्धीकरण)

**सम्यक** या नावापासून सुरू होणारे खालील लेख या विकिवर आहेत:
* सम्यक (विचार) दृष्टीकोण
* सम्यकत्व (बौद्ध तत्त्वज्ञान)
* सम्यकत्व (जैन तत्त्वज्ञान)
* सम्यक (संस्था) - पुण्यातील एक संस्था.
* सम्यक साहित्य संमेलन
* सम्यक विद्यालय, शिरपूर
* सम्यक (नेपाळमधील उत्सव)

वर्ग:निःसंदिग्धीकरण पाने
धानोरा बुद्रुक (अहमदपूर)

**धानोरा बुद्रुक** हे भारताच्या महाराष्ट्र राज्यातील लातूर जिल्ह्यातील अहमदपूर तालुक्यातील एक गाव आहे.

## भौगोलिक स्थान
अहमदपूर ह्या तालुक्याच्या ठिकाणापासून हे गाव १४ कि.मी.अंतरावर आहे.लातूर हे जिल्ह्याचे ठिकाण ह्या गावापासून ६० कि.मी. अंतरावर आहे.

## हवामान
## लोकजीवन
सन २०११ च्या भारतीय जनगणनेनुसार गावात ६९२ कुटुंबे राहतात.गावातील एकूण ३२०२ लोकसंख्येपैकी १६६७ पुरुष तर १५३५ महिला आहेत.गावात २१३७ शिक्षित तर १०६५ अशिक्षित लोक आहेत. त्यापैकी १२१३ पुरुष व ९२४ स्त्रिया शिक्षित तर ४५४ पुरुष व ६११ स्त्रिया अशिक्षित आहेत. गावाची साक्षरता ६६.७४ टक्के आहे.

## प्रेक्षणीय स्थळे
## नागरी सुविधा
## जवळपासची गावे
केंद्रेवाडी, सोनखेड, विळेगाव, व्होटाळा, मानखेड, सटाळा, हिप्परगा, पाटोदा, पारचंडा, टाकळगाव, नागठणा ही जवळपासची गावे आहेत.धानोरा बुद्रुक ग्रामपंचायतीमध्ये ही गावे येतात.

## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 
वर्ग:अहमदपूर तालुक्यातील गावे
वर्ग:लातूर जिल्ह्यातील गावे

## भारतीय जनगणना २०११ नुसार माहिती 
या गावाची स्थान कोड संख्या (Location code number)] ५६०३१० आहे व लोकसंख्या ३२०२ आहे. त्यापैकी पुरुषांची संख्या १६६७ तर महिलांची संख्या १५३५ इतकी आहे. ० ते ६ या वयोगटातील पुरुषांची संख्या २०४ तर स्त्रियांची संख्या २०१ आहे. या गावातील घरांची एकूण संख्या ६९२ आहे. या गावातील एकूण लोकसंख्येपैकी २१३७ व्यक्ती या साक्षर आहेत तर यांपैकी १२१३ हे पुरुष आणि ९२४ स्त्रिया आहेत; १०६५ निरक्षर व्यक्तींमध्ये ४५४ पुरुष आणि ६११ स्त्रिया आहेत.

## शैक्षणिक माहिती 
गावात पूर्व प्राथमिक, प्राथमिक, माध्यमिक शिक्षणाची सुविधा आहे. जिल्हा परिषदेची इयत्ता १ली ते ७ पर्यंतची शाळा आहे आणि इयत्ता ५ वी ते १० पर्यंत वसंत विद्यालय धानोरा (बु.) येथे शिक्षणाची सुविधा उपलब्ध आहे.याच शाळांमधून शिकलेले काही विद्यार्थी पुढे उच्यविद्याविभूषित झाले आहेत सध्या त्यापैकी काहीजण परदेशांत संशोधन करत आहेत तर काहीजण विविध विद्यापीठात प्राध्यापक आहेत. इतर शिक्षक, अभियंते, डॉक्टर, सरकारी अधिकारी, खासगी कंपन्यात विविध पदांवर कार्यरत आहेत. खेड्यामध्ये शाळा असूनही येथील शिक्षणाचा दर्जा गुणवत्तापूर्ण आहे.

## मंदिर परिसर 
गावातील सर्व माणसांचे भेटण्याचे ठिकाण हे मंदिर परिसर आहे. गावातील बरेच निर्णय व्यवहार, एकमेकांच्या भेटीगाठी याच परिसरात होतात. मंदिर परिसरात हनुमान, विठ्ठल-रुक्मिणी, महादेव व दत्त मंदिर आहे यापैकी हनुमान मंदिर हे इतरांच्या तुलनेत अतिशय जुने मंदिर आहे. हनुमान मंदिराच्या मागे एक पिंपळाचे अतिशय जुने झाड आहे. सारे गावकरी बैलपोळ्याचा सण याच मंदिरांभोवती अतिशय उत्साहाने, आनंदाने साजरा करतात. ग्रामपंचायतीच्या ग्रामसभा, विविध कार्यक्रम हे याच मंदिरात होतात. गावातील बस थांबण्याचे ठिकाणही हे मंदिर परिसर आहे. त्यामुळे गावाचा मंदिर परिसर हे या गावाचे एकप्रकारे वैचारिक, व्यावहारिक उलाढालीचे मध्यवर्ती ठिकाण म्हणायला काही हरकत नाही.

## संदर्भ 
वर्ग:लातूर जिल्ह्यातील गावे
वर्ग:महाराष्ट्र राज्यातील शहरे व गावे
__अनुक्रमणिकाहवीच__
ग्रामसंस्कृती साहित्य संमेलन

अहमदनगर जिल्ह्यातील हिवरेबाजार येथे पहिले दोन दिवसांचे ग्रामसंस्कृती साहित्य संमेलन ३१ डिसेंबर २०१६ व १ जानेवारी २०१७ या दिवशी झाले.  संमेलनाच्या अध्यक्षपदी  साहित्यिक प्रा. रा.रं. बोराडे होते.  या संमेलनादरम्यान कवयित्री अनुजा कल्याणकर यांना बहिणाबाई चौधरी काव्य पुरस्कार प्रदान करण्यात आला.

पहा : साहित्य संमेलने

वर्ग:मराठी साहित्य संमेलने
ख्रिस्ती विश्वासाची तत्त्वे

**ख्रिस्ती विश्वासाची तत्त्वे** ही ख्रिस्ती लोकांची विश्वास घोषणा आहे. यातील सर्व शब्द बायबल मधून घेतले आहेत. प्रत्येक ख्रिस्ती माणूस यावर विश्वास ठेवतो. 

**ख्रिस्ती विश्वासाची तत्त्वे**

```
सर्व समर्थ देव जो पिता, आकाश व पृथ्वी याचा उत्पन्नकर्ता, त्यावर मी विश्वास ठेवतो.
आणि येशू ख्रिस्त त्याचा एकुलता एक पुत्र आमचा प्रभू,जो पवित्र आत्म्याचा योगाने गर्भरूप झाला, कुमारी मारिया हीजपासून जन्मला
ज्यानें पंतय पिलाताच्या वेळेस दुःख भोगले,ज्याला करची दिलें, जो मरण पावला व ज्याला पुरले
जो अधोलोकात उतरला, तिसऱ्या दिवशी मेलेल्यांमधून पुनः उठला, स्वर्गात चढला आणि सर्व शक्तिमान देव जो पिता, त्याच्या उजवीकडे आसनस्थ झाला.
तेतून जिवंतांचा व मेलेल्यांचा न्याय करायला जो पुन्हा येणार आहे, त्यावर मी विश्वास ठेवतो.
पवित्र आत्मा:,पवित्र कॅथाॅलिक एक्क्लेशिया, संतांची सहभागिता, पापांची क्षमा, देहाचे पुनरुत्थान आणि सनातन जीवन यांविषयी मी विश्वास धरितो.
     **आमेन**
```

वर्ग:ख्रिश्चन धर्म
लायन (२०१७ चित्रपट)

**लायन** गार्थ डेव्हिस यांनी दिग्दर्शित २०१६ चरित्रात्मक चित्रपट आहे. याला भारतात २४ फेब्रुवारी २०१७ प्रकाशन केले गेले. हा चित्रपट कल्पित-नसलेले पुस्तक *अ लाँग वे होम*आधारित आहे. ह्या पुस्तकाचे लेखक सोरु ब्रेइरली आहे ज्याच्या जीवनावर आधारित हे चित्र आहे.

पाच वर्षीय सोरु एका रेलगाडीत गायब होते जे ज्याला आपल्या घरापासून व कुटुंबापासून धुर भारत कितीही किलोमीटर अंतरावर नेते. कोलकत्ताच्या जीवनात जगत असताना त्याला एक ऑस्ट्रेलियन जोडपे दत्तक घेते. २५ वर्षांनंतर, आठवणी फक्त एक मूठभर, त्याच्या अढळ निर्धार सशस्त्र व *गुगल अर्थ* म्हणून ओळखले क्रांतिकारक तंत्रज्ञानी तोह आपल्या कुटुंब सोडतो व घरी जातो.

भारतीय जोडपाना जल्मलेले देव पटेल यात मुख्य अभिनेता आहे. मुंबईच्या सन्नी पवार  यात सोरुचा लहानपणच्या भूमिका केली आहे.

## संदर्भ
वर्ग:इ.स. २०१७ मधील इंग्लिश चित्रपट‎ 
वर्ग:इ.स. २०१७ मधील हिंदी चित्रपट‎
वर्ग:इ.स. २०१७ मधील बंगाली चित्रपट‎
‎
अरुणा जयंती

**अरुणा जयंती** ह्या जानेवारी २०११ पासून  Capgemini india(कॅपजेमिनी भारत) च्या मुख्य कार्यकारी अधिकारी आहेत.‘भारतातल्या सर्वाधिक सामर्थ्यशाली उद्योजिकांपैकी एक, ही अरुणा जयंती यांची ओळख गेले दीड दशक कायम राहिली आहे. कॅपजेमिनी उद्योगसमूहाच्या एक्झिक्युटिव्ह कमिटीच्या त्या सदस्य आहेत,कॅपजेमिनी इंडियाच्या मुख्य कार्यकारी अधिकारी (CEO) आहेत आणि स्वीडन कंट्री बोर्ड, कॅपजेमिनी स्वीडनच्या त्या अध्यक्ष आहेत.https://www.workingmother.com/profile/aruna-jayanthi नॅसकॉम (NASSCOM)  एक्झिक्युटिव्ह काउन्सिलच्या त्या निवडून आलेल्या सदस्य आहेत आणि नॅशनल इन्स्टिट्यूट ऑफ टेक्नॉलॉजी, कालिकतच्या नियामक मंडळावर त्या काम करतात. २०१३ मधल्या इंडिया टूडे विमेन समिटमध्ये 'इंडिया टुडे वूमन इन द कॉपेरिट वर्ल्ड' म्हणून त्यांना गौरवलं गेलं होतं.

## व्यक्तिगत माहिती 
अरुणा जयंती यांचा जन्म दक्षिण भारतीय मध्यमवर्गीय कुटुंबातला. पारंपरिक मूल्यांवर भर देणार हे कुटुंब असलं तरी घरात मुलगा-मुलगी असा भेद नव्हता. आपले निर्णय आपल्या आवडीने घेण्याचे स्वातंत्र्य त्यांच्या घरानं मुलींना दिलं होतं. अरुणा यांनी गणित आणि संख्याशास्त्र हे विषय पदवीसाठी निवडले. त्यानंतर मुंबईमध्ये नरसी मोजी इन्स्टिट्यूट ऑफ मॅनेजमेंट स्टडीजमध्ये त्यांनी मास्टर्स इन मॅनेजमेंट (फायनान्स) पूर्ण केलं. हे शिक्षण पूर्ण करतानाच त्यांना टाटा कन्सलटन्सी सव्र्हिसेस (TCS)मध्ये नोकरी मिळाली, करिअरच्या अगदी प्रारंभीच्याच या नोकरीनं त्यांना मुंबई, युके आणि स्वित्झर्लंडमध्ये काम करण्याची संधी दिली. काही वर्षांनंतर त्या ॲपटेकमध्ये रुजू झाल्या आणि २००३ मध्ये त्यांनी कॅपजेमिनीत प्रवेश केला, अरुणा जयंती विवाहित आहेत; मुंबईमध्ये त्या पती आणि मुलीसह राहतात.

## बाह्यदुवे 
* www.workingmother.com/profile/aruna-jayanthi

* www.amritt.com/india-business-guide/aruna-jayanthi/   

## संदर्भ 
वर्ग:भारतीय उद्योगिनी
वर्ग:इ.स. १९६४ मधील जन्म
वर्ग:स्त्री चरित्रलेख
बिहार संपर्क क्रांती एक्सप्रेस

250 px|इवलेसे|चा मार्ग
१२५६५/१२५६६ **बिहार संपर्क क्रांती एक्सप्रेस** ही भारतीय रेल्वेची एक जलद प्रवासी सेवा आहे. संपर्क क्रांती ह्या विशेष गाड्यांपैकी एक असलेली ही रेल्वे बिहारमधील दरभंगाच्या दरभंगा रेल्वे स्थानक ते दिल्लीमधील नवी दिल्ली स्थानकांदरम्यान रोज धावते. पूर्व मध्य रेल्वेद्वारे चालवल्या जाणाऱ्या बिहार संपर्क क्रांती एक्सप्रेसला दरभंगा ते दिल्ली दरम्यानचे ११६४ किमी अंतर पार करायला २१ तास लागतात.

## तपशील
### वेळापत्रक
### मार्ग
*दरभंगा
*समस्तीपूर
*मुझफ्फरपूर
*हाजीपूर
*सोनपूर
*छपरा
*सिवान
*गोरखपूर
*लखनौ
*कानपूर
*नवी दिल्ली

## बाह्य दुवे
*मार्ग व वेळापत्रक

वर्ग:संपर्क क्रांती एक्सप्रेस
वर्ग:बिहारमधील रेल्वे वाहतूक
गॅलिली

**गॅलिली** हे इस्रायल देशाच्या उत्तर जिल्ह्यातील एक ऐतिहासिक शहर आहे. येशू ख्रिस्त ३० वर्ष इथे राहिले. बायबल मध्ये हा शहराचा उल्लेख आहे.

वर्ग:इस्रायलमधील शहरे
कुवळेकर

**कुवळेकर** हे एक मराठी आडनाव आहे.

वर्ग:मराठी आडनावे
पुरोहित (आडनाव)

**पुरोहित** हे एक मराठी आडनाव आहे. हे कऱ्हाडे ब्राह्मणांमध्ये आढळते. हे आडनाव असलेले लोक पौरोहित्य करतात म्हणून त्यांना पुरोहित असे नाव आहे.

वर्ग:मराठी आडनावे
पोंक्षे

**पोंक्षे** हे एक मराठी आडनाव आहे. हे आडनाव कोकणस्थ ब्राह्मणांमध्ये आढळते.

## हे आडनाव असलेल्या व्यक्ती 
* शरद पोंक्षे

वर्ग:मराठी आडनावे
वर्ग:अत्यंत छोटी पाने
सप्रे

**सप्रे** हे एक मराठी आडनाव आहे. हे आडनाव कऱ्हाडे ब्राह्मणांमध्ये आढळते.

वर्ग:मराठी आडनावे
हस्तलिखिते

**हस्तलिखिते** म्हणजे हाताने लिहिलेले ग्रंथ. हे मुख्यत: भूर्जपत्र अथवा ताडपत्रावर लिहिलेले असतात. अशा ग्रंथांच्या संग्रहाला *सरस्वती भांडागार* असे म्हणले जाते. अशी भांडागारे  विविध मठांमध्ये , राजे-रजवाड्यांच्या संग्रही असत. अशा हस्तलिखितांमध्ये धर्म, तत्त्वज्ञान, काव्य आणि नाटक या विषयांचे ग्रंथ अधिक आढळतात. ग्रंथांचे लेखन ही तुलनेने अवघड गोष्ट असल्याने अशा ग्रंथांची जपणूक चांगल्या प्रकारे केली जात. महाराष्ट्रातील उपलब्ध हस्तलिखिते लिहिण्यात सर्व समाजातील लोकांचा समावेश दिसून येतो.

भूर्जपत्रावर लिहिलेल्या अनेक जुन्या ग्रंथांपैकी धम्मपद एक असून ते दुसऱ्या किंवा तीसऱ्या शतकात खरोष्ट्री लिपीत लिहिलेला आहे.संयुत्तगम हा बौद्ध ग्रंथ चौथ्या शतकातील आहे.

## पद्धती 
ताडपत्राची ओलसर पाने प्रथम कोरडी करून मग आवश्यक त्या आकारात कापून घेत.त्यावर लिहायचा मजकूर अणकुचीदार पदार्थाने कोरून  घेत आणि मग त्यावर काजळासारखा काळा रंग फासत.

## संदर्भ आणि नोंदी 
वर्ग:भारतीय साहित्य
वर्ग:संस्कृत साहित्य
वर्ग:प्राचीन वारसा
शहीद विजय सिंह पथिक क्रीडा संकुल

**शहीद विजय सिंग पाठिक क्रीडा संकुल** हे भारतातील ग्रेटर नोएडा येथे नव्याने बांधण्यात आलेले मैदान आहे.

मैदान, आंतरराष्ट्रीय क्रिकेट परिषदेने (आयसीसी) घालून दिलेल्या नियम आणि वैशिष्ट्यांनुसार तयार केले गेले असून तेथे मीडिया आणि कॉर्पोरेट बॉक्स, वैद्यकीय सुविधा, व्यापारी दुकाने, उपहार गृह, माहिती किऑस्क, इत्यादी संबंधित सुविधा उपलब्ध आहेत. डिसेंबर २०१६ मध्ये, आयसीसीने पूर्ण सदस्य असलेल्या देशांचे आंतरराष्ट्रीय सामने ह्या मैदानावर खेळविण्यास परवानगी दिली. ग्रेटर नोएडा येथील वायएमसीए आणि जेपी रेसॉर्टजवळ हे मैदान आहे.

## इतिहास
उत्तर प्रदेश क्रिकेट संघटनेचे सचिव राजीव शुक्ला यांनी नोव्हेंबर २००९ मध्ये जाहीर केले की ग्रेटर नोएडा येथे क्रीडा शहर उभारणारा जेपी समुह एक क्रिकेटचे मैदानसुद्धा बांधणार आहे आणि युपीसीएने त्यांच्यासोबत पाच-वर्षांसाठी सामने भरविण्याचा करार केला आहे. त्याच वेळी ते हेही म्हणाले कि मैदान २०११ पर्यंत बांधून पुरण होईल आणि त्यावर ट्वेंटी२० आणि एकदिवसीय सामना खेळवले जातील. सुरुवातीला प्रेक्षकक्षमता ४०,००० इतकी असेल आणि नंतर ती १,००,००० इतकी वाढविण्यात येईल.
आजमितीला मैदानाचे बांधकाम पूर्ण झालेले असून कसोटी आणि आंतरराष्ट्रीय एकदिवसीय सामने खेळण्याच्या दृष्टीने दर्जा मिळविण्यासाठी आयसीसीसोबत बोलणी सुरू आहेत. आतापर्यंत कसोटी आणि आंतरराष्ट्रीय एकदिवसीय सामने सोडून इतर सर्व सामने खेळविण्यास मैदान पात्र आहे. ते सध्या अफगाणिस्तान क्रिकेट संघाचे होम ग्राउंड आहे. मैदानाची सध्याची आसनक्षमता ८,००० इतकी असून ती आधी निर्धारित केली गेल्या प्रमाणे वाढविण्याचे कोणतीही योजना सध्या नाही.

शुक्लांच्या म्हणण्यानुसार, ते ग्रीन पार्कमैदान राज्य सरकारकडून भाडेतत्त्वावर घेण्यास तयार होते परंतून अधिकाऱ्यांना पटविण्यात त्यांना यश आले नाही. ते म्हणाले की कानपूर ते लखनौ दरम्यान स्वतःच्या मैदानासाठी ते जागा शोधत होते.

हे मैदान आंतरराष्ट्रीय क्रिकेट समितीच्या नवीन वैशिष्ट्ये आणि मार्गदर्शक तत्त्वांनुसार बांधण्यात आले आणि त्याला शहीद विजय सिंग पाठिक क्रीडा संकुल असे नाव देण्यात आले. स्टेडियमचे आवार फ्लडलाईट्स, बोलिंग अ‍ॅली, इनडोअर स्टेडियम, टेनिस कोर्ट ह्या सारख्या सुविधांनी सुसज्ज आहे. मैदानावर पहिला रणजी करंडक सामना उत्तर प्रदेश क्रिकेट संघ आणि वडोदरा क्रिकेट संघ यांच्या दरम्यान १ ते ४ डिसेंबर २०१५ रोजी खेळवला गेला.

ग्रेटर नोएडा येथे २०१६-१७ दुलीप करंडक स्पर्धेचे सामने खळवले जातील. सर्व सामने हे प्रकाशझोतात गुलाबी चेंडूने खळवले जातील.

## अफगाणिस्तानचे होम ग्राऊंड
अफगाणिस्तानने त्यांचे होमग्राऊंड शारजाहून हलविण्याचा निर्णय घेतल्यानंतर, आता हे मैदान त्यांचे होम ग्राऊंड झाले आहे. एप्रिल २०१६ मध्ये २०१५–१७ इंटरकॉन्टिनेन्टल कप स्पर्धेतील सामन्यात अफगाणिस्तानने नामिबीयाचा एक डाव आणि ३६ धावांनी पराभव केला.

२५ जुलै २०१६ रोजी, जाहीर करण्यात आले की ह्या मैदानावर अफगाणिस्तान आयर्लंडविरुद्ध एक पूर्ण मालिका आयोजित करणार आहे. ४-दिवसीय इंटरकॉन्टिनेन्टल कप सामन्याशिवाय, आयर्लंड आणि अफगाणिस्तान दरम्यान मार्च २०१७ मध्ये ५-एकदिवसीय आणि ३-टी२० सामने खेळवले जातील.

## संदर्भ आणि नोंदी
वर्ग:भारतातील क्रिकेट मैदाने
वर्ग:उत्तर प्रदेश
कुणकवण

**कुणकवण** हे महाराष्ट्राच्या रत्‍नागिरी जिल्ह्यातील गाव आहे. हे गाव राष्ट्रीय महामार्ग ६६ वरील खारेपाटण गावापासून अर्ध्यातासाच्या अंतरावर आहे. कुणकवण व फणसगाव या दोन गावांच्या दरम्यान कोर्ले-सांतडी हे धरण आहे.

गावामध्ये अनेक प्राचीन मंदिरे आहेत. गावचे  ग्रामदैवत श्रीगांगेश्वर आहे. हे गाव महाराष्ट्राचे शालेय शिक्षण मंत्री विनोद तावडे यांचे गाव आहे. गावाकडे येणारे व गावाच्या वाडीतील रस्त्यांचे डांबरीकरण झालेले आहे. येथून जवळ शेंडया डोंगर हा डोंगर आहे.

वर्ग:रत्‍नागिरी जिल्ह्यातील गावे
लळीत (आडनाव)

**लळीत** हे एक मराठी आडनाव आहे. हे आडनाव कऱ्हाडे ब्राह्मणांमध्ये आढळते. हे आडनाव असलेल्या लोकांचे मूळचे आडनाव सरदेसाई होते. पूर्वी गावांमध्ये उत्सवातील लळीताच्या कीर्तनाच्या पूर्वीच्या रात्री हे सोंगे घेऊन करमणूक करत असत. म्हणून यांचे आडनाव लळीत असे झाले.

वर्ग:मराठी आडनावे
अर्धपद्मासन

**अर्धपद्मासन** हे एक योगासन आहे. हे आसन करताना पायाची व हाताची स्थिती ही पिंडीच्या आकाराची होते व या आसनात शरीराच्या अर्ध्या भागाकडे बघायचे असते म्हणून याला अर्धपद्मासन असे म्हणतात.

## हे सुद्धा पहा 
* पद्मासन

वर्ग:योगासने
अरेबियन नाइट्स

**अरेबियन नाइट्स** हा मध्यपूर्व व दक्षिण आशियातील एक हजार व एक लोककथांचा अरबी भाषेतील कथासंग्रह आहे. हा संग्रह इस्लामच्या सुवर्णकाळात संपादित केला गेला होता. जगातील अनेक भाषांमध्ये या पुस्तकाचे  भाषांतर झालेले आहे.

## संदर्भ 
वर्ग:अरबी साहित्य
सर्वांगासन

**सर्वांगासन ** या आसनात मानेला व शरीराच्या सर्व अंगांना ताण मिळतो.या आसनात पाय वरती करून हाताने कमरेला आधार द्यावा लागतो.

वर्ग:योगासने
प्रियदर्शिनी कर्वे

**प्रियदर्शिनी कर्वे** *आरती* या पर्यावरणस्नेही संशोधन तसेच घरगुती वापराची उत्पादने तयार करणाऱ्या संस्थेच्या प्रमुख आहेत. त्यांनी आनंद कर्वे यांच्यासह सौर कूकर, सौर बंब, सौर दिवे तसेच सराई कूकरसाठीचे इंधन यांच्यावर संशोधन केले आहे.

वर्ग:मराठी उद्योगिनी
वर्ग:स्त्री चरित्रलेख